CELEX: 62017CN0172
Language: el
Date: 2017-04-05 00:00:00
Title: Υπόθεση C-172/17 P: Αναίρεση που άσκησε την 5η Απριλίου 2017 η ANKO A.E. Αντιπροσωπειών, Εμπορίου και Βιομηχανίας κατά της αποφάσεως του Γενικού Δικαστηρίου (τέταρτο τμήμα) που εκδόθηκε την 25η Ιανουαρίου 2017 στην υπόθεση T-768/14, ΑΝΚΟ κατά Ευρωπαϊκής Επιτροπής

29.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/27
            
         Αναίρεση που άσκησε την 5η Απριλίου 2017 η ANKO A.E. Αντιπροσωπειών, Εμπορίου και Βιομηχανίας κατά της αποφάσεως του Γενικού Δικαστηρίου (τέταρτο τμήμα) που εκδόθηκε την 25η Ιανουαρίου 2017 στην υπόθεση T-768/14, ΑΝΚΟ κατά Ευρωπαϊκής Επιτροπής
   (Υπόθεση C-172/17 P)
   (2017/C 168/36)
   Γλώσσα διαδικασίας: η ελληνική
   
      Διάδικοι
   
   
      Αναιρεσείουσα: ANKO A.E. Αντιπροσωπειών, Εμπορίου και Βιομηχανίας (Σταυρούλα Παλιού, δικηγόρος)
   
      Αντίδικος στην αναιρετική διαδικασία: Ευρωπαϊκή Επιτροπή
   
      Αιτήματα
   
   Η αναιρεσείουσα έχει την τιμή να ζητήσει από το Δικαστήριο της Ευρωπαϊκής Ένωσης:
   
               —
            
            
               Να αναιρέσει την απόφαση του Γενικού Δικαστηρίου της 25ης Ιανουαρίου 2017 στην υπόθεση Τ-768/14 και να αναπέμψει την υπόθεση στο Γενικό Δικαστήριο για να την κρίνει επί της ουσίας.
            
         
               —
            
            
               Να καταδικάσει την Επιτροπή στη δικαστική δαπάνη.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα υποστηρίζει ότι η απόφαση Τ-768/14 του Γενικού Δικαστηρίου, της 25ης Ιανουαρίου 2017, περιλαμβάνει νομικές κρίσεις, οι οποίες παραβιάζουν κανόνες δικαίου της Ένωσης και τις προσβάλλει με αίτηση αναιρέσεως.
   Κατά την αναιρεσείουσα, η αναιρεσιβαλλομένη πρέπει να αναιρεθεί:
   
               i.
            
            
               
                  
                     Πρώτον
                  , λόγω παραμόρφωσης των πραγματικών στοιχείων, σε σχέση με την αξιοπιστία του συστήματος καταγραφής του χρόνου απασχόλησης.
            
         
               ii.
            
            
               
                  
                     Δεύτερον
                  , λόγω πλάνης περί το δίκαιο, σε σχέση με τους κανόνες που διέπουν, ως προς την αγωγή, το αντικείμενο και το βάρος της απόδειξης.
            
         
               iii.
            
            
               
                  
                     Τρίτον
                  , λόγω πλάνης περί το δίκαιο, σε σχέση με τους κανόνες που διέπουν ως προς την ανταγωγή, την κατανομή του βάρους αποδείξεως.
            
         
               iv.
            
            
               
                  
                     Τέταρτον
                  , λόγω ουσιώδους διαδικαστικής πλημμέλειας και, συγκεκριμένα, λόγω έλλειψης αιτιολογίας σε σχέση με το βέβαιο, εκκαθαρισμένο και απαιτητό της αξίωσης της Επιτροπής.